VIII 



tas. Quod superest, studium Florae Novae Hollandiae, a RO- 

 BERTO BROWJSEO, Principe Botanicorum, inchoatum, a pluribus 

 aliis peregrinatoribus deinceps auctum et sedulo a botanicis ex- 

 cultum, jamjam novum stadium ingressurum esse, nemo est 

 qui dubitet. Hi enim ingentes terrae tractus, hodie, Magna 

 Britannia duce et auspice, tantopere explorantur et numero 

 incolarum undique affluentium augentur, ut tempora non procul 

 abesse videantur, quibus nova hominum societas Australasica, 

 quae disciplinas, artes et oeconomiam European! in illas re- 

 giones transferat, illic sit exstitura. Exinde vero, quanti in tarn 

 nova et immensa hodiedum fere incognita mundi parte, ex- 

 spectari possint disciplinarum physicarum et totius historiae 

 naturalis progressus, verbis dici nequit. Atque sic quidem, 

 explorato immense illo Florae dominio, Botanice hujus quin- 

 tae Orbis partis insigni modo poterit augeri. Haec jam nobis 

 cogitantibus, persuasissimum esse debebit, omnia, quae hodie 

 in Europa, circa hancce Florae partem proponuntur, specie li- 

 cet consummata, tamen brevi intervallo annorum futura esse 

 imperfecta et incompleta, innumeris novis plantis repertis, cum 

 ad typos jam cognitos, turn vero ad novos eosque numquam 

 visos referendis. At, sic tamen sperare licebit, ea, quae nobis 

 perficere vel absolvere non contigerit, tandem meliori luce 

 posse collustrari. Utiuam illi, quibus licebit esse tarn felicibus, 

 ut disciplinam botanicam hoc nomine perficiant, his nostris 

 conatibus benevole indulgere velint. 



Scripsi in Horto Botanico Universitatis 

 Lugduno-Batavae, d. I. m. Maji 1854. 



GUIL. HENR. DE VRIESE. 



